Gagnasett Orkustofnunar birtast í Landgrunnsvefsjá og Orkuvefsjá ( birtust áður í Gagnavefsjá og Náttúruvefsjá ) eða er miðlað til annarra notenda vegna notkunar í landupplýsingakerfum þeirra . Grunnurinn hefur opnað leið til að halda góðri yfirsýn yfir stafrænar landupplýsingar . Aðgengi að gögnunum er oft takmarkað og jafnvel fáir sem vita um þau . Þrátt fyrir nýja landræna lýsigagnagátt , Landupplýsingagátt , er mikilvægt frá sögulegu sjónarmiði að hafa áfram aðgang að heimildum úr frumkvöðlaverkefninu Landlýsingu og upplýsingar um þau gagnasett sem þar birtust , enda er Landlýsing ómetanleg heimild um þróun landupplýsingamála á fyrsta áratug aldarinnar . Þetta er því mikilvægara nú um stundir þegar fyrir liggur að samkvæmt INSPIRE tilskipuninni þarf að endurskipuleggja flest núverandi landræn gagnasett sem eru í umferð og dreifingu út frá nýjum tæknilýsingum INSPIRE sem þurfa að vera komnar í gagnið í síðasta lagi fyrir árið 2021 . Öll eru þessi verkefni vel framkvæmanleg hér á landi eins og sýnt hefur verið fram á , en ábyrgðaraðilar , þ.e. mennta - og menningarmálaráðuneytið , sem yfirvald Landsbókasafns , Þjóðskjalasafns og Háskóla Íslands þurfa að koma málum á hreyfingu . Til þess að koma þessum verkefnum í raunhæfan farveg þarf síðan að kalla eftir þekkingu úr ýmsum áttum .